b'\n_START_ARTICLE_\nLaim\xc4\x97s monstras\n_START_PARAGRAPH_\nLaim\xc4\x97s monstras yra mintinis eksperimentas etikoje, kur\xc4\xaf, kritikuodamas utilitarizm\xc4\x85, 1974\xc2\xa0m. suk\xc5\xabr\xc4\x97 Robertas Nozickas (Robert Nozick). Tai yra id\xc4\x97ja, kad egzistuoja monstras, kuris moka paversti resursus \xc4\xaf savo laim\xc4\x99 daug efektyviau nei bet kas kitas. Jei vienas resurs\xc5\xb3 vienetas atne\xc5\xa1a \xe2\x80\x9eman\xe2\x80\x9c vien\xc4\x85 laim\xc4\x97s vienet\xc4\x85, tai laim\xc4\x97s monstrui tas pats resurs\xc5\xb3 vienetas atne\xc5\xa1t\xc5\xb3 100 laim\xc4\x97s vienet\xc5\xb3._NEWLINE_Jei laim\xc4\x97s monstras gali gauti tiek daug malonumo i\xc5\xa1 kiekvieno resurs\xc5\xb3 vieneto, tai pagal utilitarizm\xc4\x85 i\xc5\xa1eit\xc5\xb3, kad ir resursai tada tur\xc4\x97t\xc5\xb3 b\xc5\xabti paskirstyti atitinkamai. Jei toks monstras egzistuot\xc5\xb3, tai utilitarizmo doktrina pateisint\xc5\xb3 vis\xc5\xb3 kit\xc5\xb3 diskriminavim\xc4\x85 ar net naikinim\xc4\x85. Robertas Nozickas \xc5\xa1iuo min\xc4\x8di\xc5\xb3 eksperimentu bando \xc4\xafrodyti, kad i\xc5\xa1 tikr\xc5\xb3j\xc5\xb3 utilitarizmas n\xc4\x97ra egalitarinis (nelaiko vis\xc5\xb3 \xc5\xbemoni\xc5\xb3 lygiais), nors toks jis atrodo i\xc5\xa1 pirmo \xc5\xbevilgsnio.'